Sisukord

# Vali funktsioon

Lisab aktiivsesse lahtrisse lahtrite vahemiku funktsiooni (summa, keskmise, miinimumi, maksimumi või arvu). Klõpsa mõnel lahtril, seejärel klõpsa sellel nupul, vali ripploendist soovitud funktsioon ning vajadusel täpsusta vaadeldavat lahtrite vahemikku. Teise võimalusena võib valida lahtrid, millest funktsiooni väärtus arvutada, ja seejärel klõpsata sellel nupul. Funktsiooni tulemus sisestatakse siis valitud lahtrivahemiku alla.

Vali funktsioon

## Käitumine kui vahemikku pole valitud

LibreOffice pakub lahtrite vahemiku automaatselt, eeldusel, et arvutustabel sisaldab andmeid. Kui vahemik juba sisaldab mõnda funktsiooni, siis saab selle kombineerida lisatava funktsiooniga, saades vastuseks kogu vahemiku funktsiooni tulemuse. Kui vahemik sisaldab filtreid, siis kasutatakse valitud funktsiooni asemel funktsiooni Vahekokkuvõte.

Klõpsa ikooni Nõus, et viia sisestusreal olev valem tabelisse, või Loobu.

Nõus

Loobu

## Käitumine valitud vahemiku puhul

Kui valitud vahemik sisaldab vähemalt kahte rida, arvutatakse funktsioon iga veeru jaoks. Tulemused sisestatakse tühjadesse lahtritesse esimeses vahemiku all saadaolevas reas, üks tulemus veeru kohta.

Kui valitud vahemik sisaldab ainult ühte rida, sisestatakse funktsiooni tulemus esimesse saadaolevasse lahtrisse vahemikust paremal.