Sisukord

# Kasutaja määratud äärised tekstidokumentides

Writeri tabeli valitud lahtritele või tervele tabelile võib rakendada väga erinevaid lahtriääriseid. Ka teistel tekstidokumentide objektidel võivad olla kasutaja määratud äärised. Nii võib ääriseid omistada leheküljestiilidele, paneelidele ning lisatud piltidele või diagrammidele.

1. Vali Writeri tabeli lahter või lahtrite plokk.

2. Vali Tabel - Omadused.

3. Klõpsa avanenud dialoogis kaarti Äärised.

4. Vali soovitud äärisesätted ja klõpsa Sobib.

Ala Joonte paigutus sätteid saab kasutada mitme äärisestiili rakendamiseks.

## Lahtrite valik

Sõltuvalt lahtrite valikust on ala välimus erinev.

Valik | Joonte paigutuse ala
--- | ---
Valitud on üks lahter suuremas kui ühelahtrilises tabelis või asub kursor tabelis, ilma et ükski lahter oleks valitud |
Ühelahtriline tabel, lahter on valitud |
Valitud on lahtrid veerus |
Valitud on lahtrid reas |
Valitud on terve vähemalt 2x2 lahtri suurune tabel |

## Eelmääratud joonte paigutused

Mitme äärise korraga määramiseks või lähtestamiseks klõpsa mõnel eelmääratud joonte paigutuse ikoonil.

- Peened hallid jooned ikooni sees näitavad ääriseid, mis lähtestatakse või eemaldatakse.

- Tumedad jooned ikooni sees näitavad ääriseid, mis määratakse valitud joonestiili ja -värvi kasutades.

- Paksud hallid jooned ikooni sees näitavad ääriseid, mida ei muudeta.

### Näited

Select a block of about 8x8 cells, then choose Table - Properties - Borders tab.

- Klõpsa kõige vasakpoolsemal ikoonil kõigi joonte eemaldamiseks. See eemaldab nii kõik välised äärised kui ka kõik sisemised jooned.

- Klõpsa vasakult teisel ikoonil väliste ääriste määramiseks ja kõigi teiste joonte eemaldamiseks.

- Klõpsa kõige parempoolsemal ikoonil välise äärise määramiseks, muutmata seejuures sisemisi jooni, kui neid on.

Nüüd võid omal käel jätkata ja uurida, milliseid jooni teised ikoonid määravad või eemaldavad.

## Kasutaja määratud joonte paigutused

Alal Kasutaja määratud saad klõpsuga määrata või eemaldada üksikuid jooni. Eelvaade kuvab jooned kolmes erinevas olekus.

Korduval klõpsamisel servale või nurgale saab valida kolme erineva oleku vahel.

Joonetüübid | Pilt | Tähendus
--- | --- | ---
Must joon |  | Must joon määrab valitud lahtrite vastava äärise. Joont näidatakse punktiirina, kui valid 0,05 pt joonestiili. Topeltjoonestiili valimisel näidatakse topeltjooni.
Hall joon |  | Halli joont näidatakse siis, kui valitud lahtrite vastavat äärist ei muudeta. Selle korral ei määrata ega eemaldata vastavat äärist.
Valge joon |  | Valget joont näidatakse siis, kui valitud lahtrite vastav ääris eemaldatakse.

### Näited

1. Vali Writeri tabelis üks lahter ja seejärel vali Tabel - Omadused - Äärised.

2. Vali paks joonestiil.

3. Alumise äärise määramiseks klõpsa alumisele servale, kuni näed paksu joont.

Kõigil Writeri tabeli lahtritel on vaikimisi vähemalt vasakpoolne ja alumine joon. Enamikul tabeli lahtritel on vaikimisi rohkem jooni.

Kõik jooned, mida eelvaade näitab valgena, eemaldatakse lahtrist.

Kasutaja määratud äärised lahtritel

Märkide ääriste määramine

Lehekülje ääriste määramine

Lõigu ääriste määramine