Sisukord

# Microsoft Office'i ja LibreOffice'i kasutamine

LibreOffice oskab avada ja salvestada Microsoft Office'i failivormingutes dokumente, sealhulgas ka Microsofti Office Open XML vormingutes.

## Microsoft Office'i faili avamine

1. Vali Fail - Ava. Seejärel vali failide avamise dialoogist Microsoft Office'i fail.

MS Office'i fail... | ...avatakse LibreOffice'i rakenduses
--- | ---
Microsoft Word, *.doc, *.docx | LibreOffice Writer
Microsoft Excel, *.xls, *.xlsx | LibreOffice Calc
Microsoft PowerPoint, *.ppt, *.pps, *.pptx | LibreOffice Impress

## Salvestamine Microsoft Office'i vormingusse

1. Vali Fail - Salvesta kui.

2. Vali kastis Faili tüüp soovitud Microsoft Office'i failivorming.

## Dokumentide vaikimisi salvestamine Microsoft Office'i vormingutesse

1. Vali LibreOffice - Eelistused Tööriistad - Sätted - Laadimine ja salvestamine - Üldine.

2. Vali alal Vaikimisi failivormingu ja ODF-i sätted esmalt dokumenditüüp ja seejärel vali salvestamiseks failitüüp.

Kui pärast seda salvestad mõnda dokumenti, määratakse faili tüüp vastavalt sinu valikule. Loomulikult võid faili salvestamise dialoogis valida ka mõne muu failitüübi.

## Microsoft Office'i failide vaikimisi avamine

1. Tee Windowsi File Exploreris paremklõps failil, mille tüüpi soovid seostada teise rakendusega.

2. Vali kontekstimenüüst Ava programmiga - Vali muu rakendus.

3. Vali rakenduste loendist programm, mis peaks seda tüüpi faile avama. Vaata, et ruut "Kasuta alati seda rakendust" oleks märgitud.

   Kui need sammud ei kehti sinu Microsoft Windowsi versiooni puhul, uuri failide seoste muutmise kohta Microsoft Windowsi abist.

## Paljude Microsoft Office'i failide korraga OpenDocument-vormingutesse teisendamine

Dokumentide teisendamise nõustaja teisendab kõik kataloogis asuvad Microsoft Office'i failid LibreOffice'i dokumentideks OpenDocument-failivormingus. Sul on võimalik määrata, millisest kataloogist failid teisendatakse ja millisesse kataloogi teisendatud failid salvestatakse.

1. Nõustaja käivitamiseks vali Fail - Nõustajad - Dokumentide teisendaja.

## Makrod Microsoft Office'is ja LibreOffice'is

Väheste eranditega ei suuda Microsoft Office ja LibreOffice sama makrokoodi käivitada. Microsoft Office kasutab makrodes VBA-d (Visual Basic for Applications), LibreOffice aga LibreOffice'i API (Application Program Interface) keskkonnal põhinevat BASICu koodi. Kuigi programmeerimiskeel on sama, on objektid ja meetodid erinevad.

LibreOffice'i uuemate versioonidega saab käitada mõningaid Exceli Visual Basicu skripte, kui vastav funktsioon on lubatud (LibreOffice - Eelistused Tööriistad - Sätted - Laadimine ja salvestamine - VBA sätted).

Kui kasutad ühes rakenduses makrosid ja tahad samu võimalusi kasutada ka teises rakenduses, tuleb makrosid redigeerida. LibreOffice suudab laadida Microsoft Office'i failides leiduvad makrod, mida sa võid uurida ja redigeerida LibreOffice'i BASICu arenduskeskkonna redaktoris.

### VBA makrosid võib nii säilitada kui ka kustutada

Ava VBA makrosid sisaldav Microsoft Office'i dokument. Muuda ainult tavalist sisu (tekst, lahtrid, pildid), aga mitte makrosid. Salvesta dokument Microsoft Office'i failitüübiga. Ava fail Microsoft Office'is ning VBA makrod töötavad nagu varem.

Microsoft Office'i faili VBA makrosid võib kustutada faili laadimisel või salvestamisel.

1. Et määrata, kuidas LibreOffice VBA makrosid kohtleb, vali LibreOffice - Eelistused Tööriistad - Sätted - Laadimine ja salvestamine - VBA sätted.

Sarnased teemad

Teave Microsoft Office'i dokumentide teisendamise kohta

Dokumentide avamine

Teistes vormingutes dokumentide avamine

Dokumentide salvestamine teistesse vormingutesse

Microsoft Office'i dokumenditüüpide seoste muutmine