Sisukord

# Joonlauad

LibreOffice Impressi tööala vasakus ja ülemises ääres paiknevad joonlauad on abiks slaidi koostamisel. Joonlaudade osad, mis hõlmavad tööala, on valged.

Kui valida objekt, siis näidatakse joonalaual tema mõõtmeid hallide topeltjoontega. Objekti suuruse muutmiseks võib ühe topeltjoone hiirega uude kohta lohistada.

Tekstiobjekti valimisel tööalas kuvatakse ülemisel joonlaual taandeid ja tabelduskohti. Teksti taande või tabelduskoha muutmiseks võib vastavat markeri joonlaual hiirega liigutada uude kohta.

Joonlaual saab lohistada ka juhtjoont, mis aitab joondada slaidis paiknevaid elemente. Tõmbejoone lisamiseks tuleb joonlaua servalt lohistada hiirega slaidi pinnale.

Joonlaudade näitamine või peitmine toimub käsuVaade - Joonlauadabil.

Joonlaua mõõtühiku muutmiseks tuleb joonlaual teha parem klõps ning valida nimekirjast uus mõõtühik.

Joonlaudade baaspunkti (nullpunkti) muutmiseks tuleb joonlaudade lõikumispunkt lohistada hiirega tööalasse. Ilmuvad vertikaalne ja horisontaalne juhtjoon. Jätka lohistamist seni, kuni mõlemad jooned on soovitud kohas ning vabasta siis hiirenupp. Joonlaudade baaspunkti vaikimisi asukoha taastamiseks tuleb joonlaudade lõikumispunktil teha topeltklõps.

Slaidi veeriste laiuse muutmiseks tuleb hiirega lohistada joonlaua valge ala otsa.