Sisukord

# Dokumendi avamine kasutades WebDAV-d HTTPS-i kaudu

LibreOffice'is saab avada ja salvestada WebDAV-serveris asuvaid dokumente kasutades turvalist HTTPS-protokolli.

WebDAV kasutamiseks üle HTTPS-i pead sa kasutama LibreOffice'i failidialooge.

1. Vali LibreOffice - Eelistused Tööriistad - Sätted - LibreOffice - Üldine. Vaata, et säte Kasutatakse LibreOffice'i dialooge oleks märgitud. Dialoogi sulgemiseks klõpsa Sobib.

2. Vali Fail - Ava.

3. Sisesta väljale Faili nimi WebDAV-kausta asukoht. Näiteks turvalise ühenduse avamiseks WebDAV-serverisse, mille IP-aadress on 192.168.1.1, ning kausta veebikaust sisu kuvamiseks sisesta https://192.168.1.1/veebikaust.

4. Esmakordsel ühendumisel WebDAV-serveriga näed sa dialoogi "Veebileht on sertifitseeritud tundmatu keskuse poolt".

   Sa peaksid klõpsama nupul Vaata sertifikaati ja tutvuma sertifikaadiga.

   Kui sa aktsepteerid seda sertifikaati, vali "Sertifikaati aktsepteeritakse ajutiselt selle seansi jooksul" ja klõpsa Sobib. Nüüd saad sa avada ja salvestada WebDAV-serveris asuvaid faile kuni LibreOffice'ist väljumiseni.

   Kui sa ei usalda seda sertifikaati, klõpsa Loobu.

5. Kui sa nõustusid sertifikaadiga, saad nüüd valida faile, mida soovida avada, ja klõpsata Ava.

Kui sertifikaadis määratud domeeninimi ei kattu sinu poolt failidialoogi sisestatud domeeninimega, siis avaneb dialoog, mis võimaldab valida järgnevate sätete vahel:

Näita sertifikaati - avab sertifikaadi vaatamise dialoogi.

Jätka - kui oled kindel, et mõlemad domeenid on samad, klõpsa nupul Jätka.

Katkesta ühendus - katkestab ühenduse.

Kui klõpsasid Jätka, võib avaneda dialoog, mis palub sul sisestada oma kasutajanime ja parooli.

Sarnased teemad

English Wiki page on digital signatures

Teave digiallkirjade kohta