Sisukord

# Andmeallikad

See peatükk sisaldab teavet andmebaasi tabelite lehitsemise ja redigeerimise kohta.

Ülevaade andmeallikatest

Andmeallikate brauserit ei saa kasutada, kui tabel on avatud koostamisvaates.

## Andmeallikate brauser

Andmeallikate brauseri käsud asuvad tabeliandmete ribal ja kontekstimenüüdes.

### Kirjete valimine

Kirje valimiseks tuleb klõpsata rea päisel või klõpsata rea päisel ja liikuda nooleklahvide abil alla või üles.

Järgnevas tabelis on kirjeldatud, kuidas saab andmeallikate brauseris valida üksikuid elemente:

Valik | Toiming
--- | ---
Kirje | Klõps rea päisel
Mitu kirjet või valiku tühistamine | Command Ctrl-klahvi all hoides klõps rea päisel
Veerg | Klõps veeru päisel
Andmeväli | Klõps andmeväljal
Kogu tabel | Klõps ridade ja veergude päiste ristumisväljal

### Tabeliandmete tööriistariba (tabeliandmete redigeerimisel)

Võimaldab andmebaasi tabeli kirjeid redigeerida, lisada ja kustutada.

### Andmete lõikamine, kopeerimine või asetamine

Andmeallikate vaates saab andmebaasi tabeli kirjeid lõigata, kopeerida ja asetada. Andmeallikate brauser toetab ka tabeli väljade hiirega lohistamist ning lihtteksti ja arvude lohistamist teistest LibreOffice'i failidest.

Lohistada ei saa Ei/Jah-tüüpi, binaarsetele, graafilistele ja loendajat sisaldavatele tabeli väljadele.

Hiirega lohistamine töötab ainult Redigeerimise režiimis.

## Tabeliandmete riba

Tabeliandmete riba nuppude abil juhitakse andmete kuva.

### Navigeerimine andmeallikate brauseris

Kirjete vahel liikumiseks kasutatakse vormi navigeerimisriba, mis asub andmeallikate vaate alumisel serval.

### Esimene kirje

Viib tabeli esimese kirje juurde.

### Eelmine kirje

Viib eelmise kirje juurde tabelis.

### Kirjenumber

Sisesta kirje number, mida soovid lasta kuvada, ja vajuta klahvile Enter.

### Järgmine kirje

Viib järgmise kirje juurde tabelis.

### Viimane kirje

Viib tabeli viimase kirje juurde.

### Uus kirje

Lisab aktiivsesse tabelisse uue kirje. Uue kirje loomiseks tuleb klõpsata tärniga (*) nupul tabeli alumises servas. Tühi rida lisatakse tabeli lõppu.

### Kirjete arv

Kuvab kirjete arvu (nt "Kirje 7/9(2)" tähistab, et üheksat (9) kirjet sisaldavas tabelis on valitud kaks (2) kirjet ja kursor asub kirjel number 7).

### Tabelite korraldamine

Tabeli vormindamiseks vajalike käske saab valida, kui teha paremklõps veergude või ridade päistel.

## Tabeli vormindus

Valitud ridade vormindamine.

## Rea kõrgus

Muudab aktiivse rea või valitud ridade kõrgust.

## Kustuta read

Kustutab valitud rea(d).

## Veeru vormindus

Vormindab valitud veergu/veerge.

## Veeru laius

Muudab aktiivse veeru või valitud veergude laiust.

## Peida veerud

Peidab valitud veerud. Peidetud veergude taaskuvamiseks tuleb teha paremklõps suvalise veeru päisel ja valida Näita veerge.

## Näita veerge

Kuvab peidetud veerud. Soovitava veeru võib valida loendist, klõps kirjel Kõik kuvab kõik varjatud veerud.