Sisukord

# LibreOffice Impressi võimalused

LibreOffice Impress võimaldab luua professionaalseid slaidiseansse, mis võivad sisaldada diagramme, joonistusi, teksti, multimeediat ja teisi objekte. Vajadusel saab importida ja muuta Microsoft PowerPointi esitlusi.

Slaidiseansside, animatsioonide, slaidisiirete ja multimeedia jaoks on mõned tehnilised võtted, mis võimaldavad muuta esitlusi huvitavamaks.

## Vektorgraafika loomine

Mitmed LibreOffice Draw' töövahendid vektorgraafika loomiseks on saadaval ka LibreOffice Impressis.

## Slaidide loomine

LibreOffice Impress varustab kasutajat mallidega professionaalse väljanägemisega slaidide loomiseks.

Slaidiseansile saab omistada dünaamikaefekte, näiteks animatsioone ja siirdeid.

## Esitluste loomine

Slaidiseansi kujundamisel saab kasutada erinevaid lehtede vaateid. Näiteks kuvab slaidisortimisvaade ülevaadet slaididest pisipiltidena, jaotusmaterjali lehekülg sisaldab nii slaide kui ka teksti, mida soovid kuulajatele jagada.

LibreOffice Impress võimaldab salvestada ka slaidiseansi ajastust.

## Esituste publitseerimine

Slaide saab publitseerida nii ekraanil, jaotusmaterjalina kui ka HTML-dokumentidena.

## Esitluste korraldamine

LibreOffice Impress võimaldab käivitada slaidiseanssi nii automaatselt kui ka käsitsi.