Sisukord

# Otsimine ja asendamine Writeris

Tekstidokumentides saab otsida sõnu, vormindust, stiile ja veel palju muud. Ühelt tulemuselt saab teisele liikuda või kõik tulemused korraga esile tõsta ning rakendada mõnda muud vormindust või asendada sõnad mõne muu tekstiga.

## Otsimise ja asendamise dialoog

Teksti otsimiseks kogu dokumendis ava otsimise ja asendamise dialoog ilma teksti valimata. Kui soovid otsida ainult dokumendi teatud osas, vali kõigepealt vajalik tekst ning ava seejärel otsimise ja asendamise dialoog.

### Teksti otsimine

1. Otsimise ja asendamise dialoogi avamiseks valiRedigeerimine - Otsi ja asenda.

2. Sisesta otsitav tekst väljale Otsitav.

3. Klõpsa Otsi järgmine või Otsi kõik.

Kui klõpsad nupul Otsi järgmine, tõstab Writer dokumendis esile järgmise teksti, mis vastab otsitavale. Seda saab otsingudialoogi sulgemata ka redigeerida. Järgmisele leitud tekstile edasi liikumiseks klõpsa uuesti nupul Otsi järgmine.

Dialoogi sulgemisel võib ilma dialoogi avamata otsitud teksti uuesti otsima asuda klahvikombinatsiooniga Ctrl+Shift+F.

Teise võimalusena võib kasutada dokumendi alumises parempoolses servas asuvaid ikoone, mis võimaldavad liikuda järgmisele otsitavale tekstile või mis tahes muule objektile dokumendis.

Kui klõpsad nupul Otsi kõik, valib Writer kogu teksti, mis vastab otsitavale. Seejärel saad näiteks vormindada kogu leitud teksti paksu kirjaga või rakendada kogu leitud tekstile teatud märgistiili.

### Teksti asendamine

Erinevalt teksti otsimisest ei ole teksti asendamine piiratud ainult aktiivse valikuga.

1. Otsimise ja asendamise dialoogi avamiseks vali Redigeerimine - Otsi ja asenda.

2. Sisesta otsitav tekst väljale Otsitav.

3. Sisesta leitud teksti asendav tekst tekstiväljale Asendus.

4. Klõpsa Asenda või Asenda kõik.

Kui klõpsad nupul Asenda, otsib Writer kogu dokumendist väljale Otsitav sisestatud teksti, alustades kursori praegusest asukohast. Teksti leidmisel tõstab Writer selle esile ja jääb ootama sinu vastust. Dokumendis esiletõstetud teksti asendamiseks väljale Asendus sisestatud tekstiga klõpsa Asenda. Otsingu jätkamiseks ilma esiletõstetud teksti asendamata klõpsa Otsi järgmine.

Kui klõpsad nupul Asenda kõik, asendab Writer kogu teksti, mis vastab otsitavale.

### Stiilide otsimine

Dokumendist võib otsida teatud lõigustiiliga, näiteks stiiliga "Pealkiri 2" teksti.

1. Otsimise ja asendamise dialoogi avamiseks vali Redigeerimine - Otsi ja asenda.

2. Dialoogi laiendamiseks klõpsa nupul Muud sätted.

3. Märgi ruut Lõigustiilid.
   Tekstiväli Otsitav muutub ripploendiks, millest saad valida suvalise praeguses dokumendis rakendatud lõigustiili.

4. Vali otsitav stiil ja klõpsa Otsi järgmine või Otsi kõik.

### Vorminduse otsimine

Dokumendis võib otsida teatud otsese märgivormindusega teksti.

Vorminduse otsimisel otsitakse ainult märkidele käsitsi omistatud atribuute. Stiiliga omistatud atribuute selle otsimisviisiga otsida ei saa.

1. Otsimise ja asendamise dialoogi avamiseks vali Redigeerimine - Otsi ja asenda.

2. Dialoogi laiendamiseks klõpsa nupul Muud sätted.

3. Klõpsa nupul Vormindus.

5. Klõpsa Otsi järgmine või Otsi kõik.

### Muud sätted

Sarnasuse otsinguga saab leida teksti, mis erineb veidi sisestatud otsingutekstist. Erinevuse määra märkide arvuna saab ise määrata.

Märgi säte Sarnasuse otsing ja soovi korral klõpsa sätete muutmiseks nupul Sarnasused. Eestikeelse teksti korral peaks toimima kõigile kolmele arvuväljale 2 sisestamine, aga näiteks ingliskeelse teksti puhul sobib paremini 1.

When you have enabled Asian language support under LibreOffice - Preferences Tools - Options - Languages and Locales - General, the Find & Replace dialog offers options to search Asian text.

## Navigaator

Navigaator on peamine objektide otsimise ja valimise tööriist. Navigaatori abil saab ka peatükke liigutada ja korraldada ning uurida oma dokumendi struktuuri.

Navigaatori akna avamiseks vali Vaade - Navigaator.

Navigaatori abil saab lisada objekte, linke ja viiteid sama dokumendi piires või teistest avatud dokumentidest. Sellest räägib täpsemalt osa Navigaator.

Klõpsa väikese liikumisakna avamiseks dokumendi paremas alaosas sinist ringjoont.

Väikeses navigeerimise aknas saab kiiresti hüpata järgmisele objektile või otsida dokumendis teksti.

Sarnased teemad

Tekstidokumentide Navigaator

Using Regular Expressions in Text Searches

Atribuutide otsimine

Regulaaravaldiste loend

Reavahetuste eemaldamine

Otsimine ja asendamine Calc'is