Sisukord

# Impressi fotoalbum

Lisab esitlusse fotoalbumi.

Impressi fotoalbumi abil saab esitlusse kiiresti lisada hulga pilte ja luua slaidiseansi, mis sobib korduvana jooksma nt teabekioskis või multimeediumesitlusel.

Selle käsu kasutamiseks...

Vali Lisamine - Multimeedium - Fotoalbum

## Esitlusse fotoalbumi lisamiseks

1. Ava olemasolev või uus esitlus.

2. Liigu slaidile, mis peaks fotoalbumile eelnema.

3. Vali Lisamine - Multimeedium - Fotoalbum.

4. Klõpsa fotoalbumi loomise dialoogis Lisa.

5. Otsi üles failid, mida soovid lisada.

   Samast kaustast korraga mitme faili lisamiseks hoia failinimedel klõpsates all Command Ctrl- või Shift-klahvi.

6. Failide fotoalbumisse lisamiseks klõpsa Ava.

   Faili eelvaate nägemiseks klõpsa selle nimel.

7. Vali loendikastis Slaidi paigutus, mitu pilti ühele slaidile mahutatakse.

8. Soovi korral märgi ruut Igale slaidile lisatakse pealdis - sel juhul lisatakse slaidile tekstikast pealdise jaoks.

9. Märgi ruut Hoitakse proportsioonis, et vältida piltide venitamist slaidile paigutamise käigus. Iga pilt mahutatakse tervenisti slaidile.

10. Kui soovid, et pildid täidaks kogu slaidiala, märgi ruut Pildid venitatakse üle slaidi. Olenevalt pildi proportsioonidest võib osa pildist jääda esitluse ajal nähtavast slaidialast väljapoole.

11. Kui lisatavad pildid jäävad algses asukohas kättesaadavaks ka esitluse ajal, võid märkida ruudu Pildid lingitakse. Sel juhul ei salvestata pilte esitlusefaili sisse.

12. Klõpsa Lisa slaidid.

Pane tähele, et käsk "Võta tagasi" fotoalbumit ei kustuta. Lisatud slaidide kustutamiseks vali need slaidipaanil, seejärel tee mõnel neist paremklõps ja vali Kustuta slaid (või vali menüüst Slaid - Kustuta slaid).

Sarnased teemad

Slaidiseansid

Piltide lisamine