Sisukord

# Automaatne jadade genereerimine

Lahtreid saab automaatselt täita automaattäitmise või jadade funktsiooni abil.

## Automaattäitmise kasutamine

Automaattäitmine genereerib andmete jada, mis põhineb eeldefineeritud mustril.

1. Klõpsa lehel lahtris ja sisesta arv.

2. Klõpsa mõnel muul lahtril ja siis uuesti lahtril, kuhu sisestasid arvu.

3. Lohista lahtri alumise parempoolse nurga kohale ilmuvat automaattäitmise pidet üle lahtrite, mida soovid täita, ja vabasta hiirenupp.

   Lahtrid täituvad kasvavate arvudega.

Järjestikuste päevade loendi kiireks loomiseks sisesta lahtrisse Esmaspäev ja lohista täitepidet.

Kui soovid lahtrid täita ühesuguste väärtustega, hoia all Command Ctrl-klahvi.

Kui valida lohistamiseks kaks või enam kõrvutiasuvat lahtrit, mis sisaldavad erinevaid arve, siis täidetakse ülejäänud lahtrid valitud lahtrites tuvastatud aritmeetilise mustri järgi. Automaattäitmine oskab kasutada ka kohandatud loendeid, mis on määratud dialoogis LibreOffice - Eelistused Tööriistad - Sätted - LibreOffice Calc - Sortimisloendid.

Praeguse andmeploki kõigi tühjade veergude automaatseks täitmiseks tee täitepidemel topeltklõps. Sisesta näiteks lahtrisse A1 Jaanuar ja lohista täitepide kuni lahtrini A12, et täite esimene veerg kaheteistkümne kuu nimega. Nüüd sisesta väärtused lahtritesse B1 ja C1. Vali need kaks lahtrit ja tee täitepidemel topeltklõps. Andmeplokk B1:C12 täidetakse automaatselt.

## Määratud jadade kasutamine

1. Vali lahtrite vahemik, mida soovid täita.

2. Vali Leht - Lahtrite täitmine - Täida jadad

3. Vali jada parameetrid.

   Aritmeetilise jada valimisel liidetakse sisestatud juurdekasv jadas järgmise väärtuse saamiseks igale järjestikusele arvule.

   Geomeetrilise jada valimisel korrutatakse sisestatud juurdekasv järgmise väärtuse saamiseks iga järjestikuse arvuga.

   Kuupäevade jada valimisel liidetakse sisestatud juurdekasv sinu määratud ajaühikule.

Sarnased teemad

Sortimisloendite rakendamine

Sortimisloendid