Sisukord

# Andmebaasi veergude lisamine

Lisab tähistatud kirje kõik väljad praegusse dokumenti kursori asukohta. Ikoon on nähtaval vaid sis, kui praegune dokument on tekstidokument või arvutustabel.

Andmed tekstiks

Vali andmeandmeallikate brauseris kirje, mida soovid dokumenti lisada ja seejärel klõpsa ikoonil Andmed tekstiks. Kirje lisatakse dokumenti kursori asukohta ja iga üksiku välja sisu kopeeritakse tabeliveergu. Lisaks saad valida mitu kirjet ja need ikoonil Andmed tekstiks klõpsamisega dokumenti üle kanda. Iga üksikkirje kirjutatakse uuele reale.

Vali andmeallikate brauseris kirjed, mida soovid dokumenti lisada ja seejärel klõpsa ikoonil Andmed tekstiks või pukseeri andmed andmeallikate brauserist dokumenti. See avab dialoogi Andmebaasi veergude lisamine. Vali, kas andmed tuleks lisada tabelina, väljadena või tekstina.

Dialoogis Andmebaasiveergude lisamine salvestatud eelistused salvestatakse ja on aktiivsed dialoogi järgmisel avamisel. See salvestustoiming on andmebaasist sõltumatu ja saab salvestada eelistused kuni viie andmebaasi jaoks.

Kui andmed lisatakse dokumenti tabelina, siis tabeli omadusi ei salvestata dokumendis andmetega. Kui valid tabeli vormindamiseks funktsiooni Automaatvormindus, tähistab LibreOffice vormingu malli nime. Seda malli kasutatakse siis automaatselt, kui lisad andmed uuesti tabelina, välja arvatud juhul, kui andmed on muutunud.