Sisukord

# Diagrammi loomise nõustaja - Andmevahemik

Sellel Diagrammi loomise nõustaja lehel saad sa valida ainult ühe lähteandmete vahemiku. See vahemik võib sisaldada mitut ristkülikukujulist lahtrite vahemikku.

Andmevahemike täpsemaks häälestamiseks kasuta dialoogi Diagrammi loomise nõustaja - Andmejadad.

Selle käsu kasutamiseks...

Vali Lisamine - Diagramm...

Diagrammi lisamine

Tee diagrammil topeltklõps ja vali Vormindus - Andmevahemikud

See dialoog on saadaval ainult Calc'i või Writeri tabelitel põhinevate diagrammide jaoks.

Juhtelemendi kohta rohkema teabe saamiseks vajuta Shift+F1 ja osuta juhtelemendile.

## Andmevahemiku määramiseks

1. Vali andmevahemik. Tee üht järgnevaist:

   Sisesta andmevahemik tekstikasti.

   Calcis võiks näidisandmevahemik olla "$Leht1.$B$3:$B$14". Pane tähele, et andmevahemik võib sisaldada mitut arvutustabeli ala, näiteks "$Leht1.A1:A5;$Leht1.D1:D5" on samuti korrektne andmevahemik. Writeris oleks näidisandmevahemik "Tabel1.A1:E4".

   Dialoogi minimeerimiseks klõpsa Calc'is Vali andmevahemik, seejärel vali hiirega lahtrite vahemik.

   Kui soovid lisada andmevahemikku, mis koosneb mitmest eri kohas paiknevast lahtrite alast, sisesta esimene vahemik, seejärel lisa tekstikasti käsitsi semikoolon ning sisesta järgmised vahemikud. Vahemike eraldajaks on semikoolon.

2. Klõpsa ühel sätetest (andmejadad ridades või veergudes).

3. Märgi, kas andmevahemikus on sildid esimeses reas, esimeses veerus või mõlemas.

Eelvaade näitab, milline näeb valmis diagramm välja.

Sarnased teemad

Diagrammide lisamine

Diagrammi loomise nõustaja - Diagrammi tüüp

Diagrammi loomise nõustaja - Andmejadad

Diagrammi loomise nõustaja - Diagrammi elemendid